עיקרי הצעת מרכז רקמן בבר אילן לפתרון בעיית העגונות ומסורבות הגט

● ניתוק הקשר בין הגירושין לבין חלוקת הרכוש באמצעות הקדמת מועד איזון המשאבים לפי חוק יחסי ממון בין בני זוג או קביעה בחוק כי בחלוף תקופה מסוימת מיום הגשת תביעה לגירושין יווצר שיתוף קנייני בנכסי בני-הזוג כך שניתן יהיה לבצע פירוק שיתוף גם ללא סידור גט.

● חתימה על הסכמי קדם נישואין במעמד הקידושין

● יישום פתרונות הלכתיים לסרבנות גט על ידי בתי הדין הרבניים, כגון הפקעת קידושין, ביטול קידושין מחמת מקח טעות, ועוד.

● ביטול מרוץ הסמכויות בין בתי הדין הרבניים לבתי המשפט לענייני משפחה באמצעות ביטול אפשרויות כריכת עניינים הנלווים לגירושין בתביעת גירושין בבית הדין הרבני, כך שרק ענייני הנישואין והגירושין יוותרו בסמכות הייחודית של בית הדין הרבני.

● ביטול אפשרות כריכת ענייני ילדים בתביעת גירושין בבית הדין הרבני.

● הנהגת רישום אזרחי של גירושין קונסטרוקטיביים במקרי סרבנות גט, שיחייב כל רשות שלטונית-אזרחית להתייחס לאישה מסורבת גט כאל גרושה לכל עניין שאינו מענייני המעמד האישי.

● קביעת איסור בחוק על פתיחה מחדש של הסכמי גירושין שהוסדרו בבתי-משפט לענייני משפחה כתנאי למתן גט בביה"ד הרבני וכן על ויתור על זכויות אזרחיות כתנאי לקבלת הגט.

● הסדרה אזרחית של נושא מזונות הילדים ושל הוצאה לפועל של פסקי דין למזונות.

● העדפה למינוי דיינים לבתי הדין הרבניים בעלי רקע משפטי והכרות עם הציבוריות הישראלית.

● קידום השתלמויות והכשרה לדיינים, בנושאי הדין האזרחי, מעמד האישה, ואלימות במשפחה.

● על הדיינים בבתי הדין להיות קשובים יותר למצוקה ולהשתמש בפתרונות ההלכתיים הקיימים.
